Кожны раз, калі бываю дома ў заслужанай артысткі Расіі Ніны Антонаўны Равінскай, здзіўляюся колькасці фотаздымкаў створаных ёй вобразаў за доўгія гады служэння аперэце. Вось і сёння мы разглядвалі здымкі яе любімых гераінь Сільвы і Марыцы ў аднайменных аперэтах І. Кальмана, Віялеты ў "Фіялцы Манмартра", Мары ў "Прадаўцы птушак", Тэадоры ў "Прынцэсе цырка", Ганны Главары ў "Вясёлай удаве", Шуры Азаравай у "Блакітным гусары". Упершыню я ўбачыла яе на сцэне Дзяржаўнага тэатра музычнай камедыі ў ролі чароўнай Ілоны ў п 'есе "Чацвёрты пазванок". Пазней запомнілася хітрая, авантурная Анжэла ў "Пацалунку Чаніты", верная жонка і любячая маці Соф'я ў "Вяселлі ў Малінаўцы", неспакойная Альжбета ў "Паўлінцы", простая, жыццярадасная Мальвіна ў "Несцерцы", іранічная Дона Люцыя…